pythainlp/thai-wiki-dataset-v4 huggingface dataset:
บาร์นาบัส ซีบูซีโซ ดลามีนี

บาร์นาบัส ซีบูซีโซ ดลามีนี (15 พฤษภาคม พ.ศ. 2485 – 28 กันยายน พ.ศ. 2561) เป็นอดีตนายกรัฐมนตรีของประเทศสวาซีแลนด์ เขาเป็นนายกรัฐมนตรีช่วง พ.ศ. 2539–2546 และได้ดำรงตำแหน่งอีกครั้งในเดือนธันวาคม พ.ศ. 2551
ดลามีนีเคยเป็นรัฐมนตรีว่าการกระทรวงการคลังใน พ.ศ. 2527–2536 เขายังเคยเป็นกรรมการบริหารกองทุนการเงินระหว่างประเทศ (ไอเอ็มเอฟ) ในช่วง พ.ศ. 2539–2546 เขาดำรงตำแหน่งนายกรัฐมนตรี และใน พ.ศ. 2546 เขาเป็นสมาชิกของสภาที่ปรึกษาของสมเด็จพระราชาธิบดีอึมสวาตีที่ 3
ดลามีนีเป็นผู้สมัครที่ได้รับการสนับสนุนจากรัฐบาลสวาซิแลนด์ให้ดำรงตำแหน่งประธานคณะกรรมการสหภาพแอฟริกาในช่วงต้นปี พ.ศ. 2551 รัฐบาลได้ถอนการสมัครรับเลือกตั้งของเขาออกจากประชาคมเพื่อการพัฒนาแอฟริกาตอนใต้ (SADC) เพื่อที่จะสามารถที่จะสมัครในรายการเดียว
ภายหลังจากการเลือกตั้งรัฐสภาในเดือนกันยายน พ.ศ. 2551 ดลามีนีได้รับการแต่งตั้งเป็นนายกรัฐมนตรีอีกครั้งโดยสมเด็จพระราชาธิบดีอึมสวาตีที่ 3เมื่อวันที่ 16 ตุลาคม พ.ศ. 2551
บาร์นาบัส ซีบูซีโซ ดลามีนี เสียชีวิตเมื่อวันที่ 28 กันยายน พ.ศ. 2561 สิริอายุรวม 76 ปี
อนุสรา ยังตรง

อนุสรา ยังตรง (เกิด 8 พฤศจิกายน พ.ศ. 2507) อดีตสมาชิกสภาผู้แทนราษฎรจังหวัดสมุทรปราการ สังกัดพรรคพลังประชาชน อดีตสมาชิกพรรคเพื่อไทย และอดีตสมาชิกวุฒิสภาจังหวัดสมุทรปราการ
ประวัติ.
อนุสรา ยังตรง เกิดเมื่อวันที่ 8 พฤศจิกายน พ.ศ. 2507 เป็นบุตรของนายอนันต์ ช่างนาค และนางนิภา จิตชนะวงศ์ มีพี่น้อง 2 คน สำเร็จการศึกษา นิเทศศาสตรบัณฑิต สาขาการประชาสัมพันธ์ มหาวิทยาลัยกรุงเทพ และศึกษาศาสตรมหาบัณฑิต สาขาบริหารการศึกษา มหาวิทยาลัยรามคำแหง สมรสกับว่าที่เรือโท นายแพทย์วัลลภ ยังตรง อดีต ส.ส. สมุทรปราการหลายสมัย สมาชิกบ้านเลขที่ 111 มีบุตร 2 คน
งานการเมือง.
ดำรงตำแหน่งสมาชิกวุฒิสภาจังหวัดสมุทรปราการ ปี พ.ศ. 2549 ต่อมานายแพทย์วัลลภ (สามี) ถูกตัดสิทธิ์ทางการเมือง 5 ปี นางอนุสราจึงลงสมัครสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง 
สมาชิกสภาผู้แทนราษฎร.
อนุสรา ยังตรง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พระธรรมเสนานี (ชุณห์ กิตฺติวณฺโณ)

พระธรรมเสนานี (ชุณห์ กิตฺติวณฺโณ) (9 กุมภาพันธ์ 2468 - 4 ธันวาคม พ.ศ. 2562) เป็นพระสงฆ์ชาวไทย อดีตที่ปรึกษาเจ้าคณะจังหวัดนครปฐม อดีตเจ้าอาวาสวัดวังตะกู
ประวัติ.
พระธรรมเสนานี (ชุณห์ กิตฺติวณฺโณ) มีนามเดิมชื่อ ชุณห์ ภูศรี เกิดเมื่อวันอังคาร แรม 12 ค่ำ ปีฉลู ตรงกับวันที่ 9 กุมภาพันธ์ พ.ศ. 2469 (นับแบบใหม่) ที่บ้านวังตะกู หมู่ที่ 8 ตําบลวังตะกู อำเภอเมืองนครปฐม จังหวัดนครปฐม เคยรับราชการเป็นครูสอนที่โรงเรียนประชาบาลบ้านบ่อด่าน วัดทัพยายท้าว 
กระทั่งเมื่ออายุครบเกณฑ์ ได้เข้าพิธีอุปสมบท เมื่อวันพุธที่ 11 กรกฎาคม พ.ศ. 2488 ณ วัดทัพหลวง โดยมีพระราชธรรมาภรณ์ วัดดอนยายหอม เป็นพระอุปัชฌาย์, พระวิหารการโกวิท วัดทัพหลวง เป็นพระกรรมวาจาจารย์ และพระอธิการไข่ วัดม่วงตารศ เป็นพระอนุสาวนาจารย์ 
ได้รับฉายา กิตฺติวณฺโณ มีความหมายว่า ผู้มีชื่อเสียงดีงาม 
พระธรรมเสนานี ก่อนมรณภาพ ท่านเป็นที่ปรึกษาเจ้าคณะจังหวัดนครปฐม เจ้าอาวาสวัดวังตะกู และยังเป็นอาจารย์ใหญ่โรงเรียนสหศึกษาบาลี องค์พระปฐมเจดีย์ ท่านอาพาธ หายใจไม่ค่อยสะดวก ทางวัดจึงได้นำตัวเข้าพักรักษาตัวอยู่ที่โรงพยาบาลนครปฐม ตั้งแต่วันที่ 2 พฤศจิกายน พ.ศ. 2562 กระทั่งเวลา 17.20 น. ของวันที่ 4 ธันวาคม พ.ศ. 2562 พระธรรมเสนานี ได้มรณภาพลงอย่างสงบ ด้วยอาการหัวใจวาย สิริอายุ 93 ปี 9 เดือน 24 วัน รวม 74 พรรษา
งานปกครอง.
เป็นเลขานุการกรรมการสงฆ์จังหวัดภูเก็ต
เป็นเจ้าอาวาสวัดวังตะกู
เป็นเจ้าคณะอำเภอเมืองนครปฐม
เป็นรองเจ้าคณะจังหวัดนครปฐม
เป็นเจ้าคณะจังหวัดนครปฐม
พ.ศ. ๒๕๔๘ เป็นที่ปรึกษาเจ้าคณะจังหวัดนครปฐม
สมณศักดิ์.
พ.ศ. ๒๔๙๖ เป็น พระวินัยธร ฐานานุกรมของเจ้าคณะจังหวัดภูเก็ต (สมัยเป็นเลขานุการกรรมการสงฆ์จังหวัดภูเก็ต)
พ.ศ. ๒๕๑๔ รับพระราชทานตั้งสมณศักดิ์ เป็น พระครูปฐมคณารักษ์
พ.ศ. ๒๕๑๗ รับพระราชทานตั้งสมณศักดิ์เป็นพระราชาคณะชั้นสามัญ ในราชทินนามที่ พระปฐมนคราภิรักษ์
พ.ศ. ๒๕๒๓ รับพระราชทานเลื่อนสมณศักดิ์เป็นพระราชาคณะชั้นราช ในราชทินนามที่ พระราชคุณาภรณ์ "บวรธรรมานุสิฐ มหาคณิสสร บวรสังฆาราม คามวาสี"
พ.ศ. ๒๕๓๘ รับพระราชทานเลื่อนสมณศักดิ์เป็นพระราชาคณะชั้นเทพ ในราชทินนามที่ พระเทพคุณาภรณ์ "สุนทรธรรมภาณี ศีลาจารนิวิฐ มหาคณิสสร บวรสังฆาราม คามวาสี" 
พ.ศ. ๒๕๔๕ รับพระราชทานเลื่อนสมณศักดิ์เป็นพระราชาคณะชั้นธรรม ในราชทินนามที่ พระธรรมเสนานี "ศีลาจารวิมล โสภณกิจจานุกิจ นิวิฐธรรมสุนทร มหาคณิสสร บวรสังฆาราม คามวาสี"
พระพรหมดิลก (เอื้อน หาสธมฺโม)

พระพรหมดิลก นามเดิม เอื้อน กลิ่นสาลี ฉายา หาสธมฺโม ป.ธ.9 พระราชาคณะเจ้าคณะรอง ชั้นหิรัญบัฏ ปัจจุบันดำรงตำแหน่งเป็นกรรมการมหาเถรสมาคม, เจ้าอาวาสวัดสามพระยา วรวิหาร กรุงเทพมหานคร, รองแม่กองธรรมสนามหลวงประจำหนกลาง
ประวัติ.
พระพรหมดิลก นามเดิม เอื้อน กลิ่นสาลี เกิดเมื่อวันที่ 13 กรกฎาคม พ.ศ. 2488 ภูมิลำเนาเดิม ณ บ้านเลขที่ 116 หมู่ที่ 6 ตำบลนครหลวง อำเภอนครหลวง จังหวัดพระนครศรีอยุธยา อุปสมบทเป็นพระภิกษุ เมื่อวันที่ 13 พฤษภาคม พ.ศ. 2510 ณ วัดมหาพล ตำบลนครหลวง อำเภอนครหลวง จังหวัดพระนครศรีอยุธยา โดยมีเจ้าอธิการพัฒน์ ติสฺสสุวณฺโณ วัดปรีดาราม ตำบลแม่ลา อำเภอนครหลวง จังหวัดพระนครศรีอยุธยา เป็นพระอุปัชฌาย์ พระอธิการคต โฆสิโต วัดมหาพล เป็นพระกรรมวาจาจารย์ พระครูอุดมนครกิจ (วาส สุนฺทโร) วัดตะโหนด เป็นพระอนุสาวนาจารย์ ได้รับฉายาว่า "หาสธมฺโม"
ท่านเป็นที่รู้จักจากการเป็นเจ้าอาวาสและเจ้าสำนักเรียนวัดสามพระยา (สำนักเรียนบาลี,บาลีศึกษาที่มีพระภิกษุ-สามเณร และคฤหัสถ์ให้ความสนใจเข้าศึกษา และมีผลสอบไล่ได้เป็นจำนวนมากของประเทศ) เคยดำรงตำแหน่งกรรมการมหาเถรสมาคม, เจ้าคณะภาค 14 และเจ้าคณะกรุงเทพมหานคร 
การต้องอธิกรณ์.
ต่อมาเมื่อวันที่ 24 พฤษภาคม 2561 ท่านเข้ารับทราบข้อกล่าวหาในทางคดีความจากคณะเจ้าหน้าที่ตำรวจ และเข้าสู่ระบบกระบวนการยุติธรรมตามที่ภาครัฐราชการกำหนด ถูกคุมขังในเรือนจำเนื่องจากไม่ได้รับการประกันตัวในการต่อสู้ทางคดีความในกระบวนการยุติธรรมของศาลในระยะแรก โดยท่านไม่ได้ยินยอมสละสมณเพศ และประพฤติวัตรปฏิบัติธรรมตามพระธรรมวินัยธรรมเนียมของพระภิกษุสงฆ์ นักบวชในพระพุทธศาสนาโดยตลอด ถึงแม้จะสวมใส่ชุดขาวปฏิบัติธรรม เปรียบเสมือนว่าผ้ากาสาวพัสตร์ถูกหมู่โจรลักขโมยไป ในข้อกล่าวหากระทำการทุจริตและถูกดำเนินคดีอาญา ในความผิดฐานสนับสนุนเจ้าพนักงานยักยอกทรัพย์และปฏิบัติหรือละเว้นการปฏิบัติหน้าที่โดยมิชอบหรือ โดยทุจริต พร้อมกับพระอีกหลายรูปจากวัดสามพระยาและวัดสระเกศราชวรมหาวิหาร 
หลังจากได้รับการยกฟ้องแล้วจึงได้คืนสู่สมณเพศเมื่อวันที่ 23 กันยายน พ.ศ. 2563 ณ พระอุโบสถวัดสามพระยา มีชื่ออย่างพระสงฆ์ทั่วไปว่า พระมหาเอื้อน หาสธมฺโมป.ธ.9
ในวันที่ 18 มีนาคม 2566 มีประกาศพระบรมราชโองการ โปรดสถาปนาสมณศักดิ์พระราชาคณะเจ้าคณะรองชั้นหิรัญบัฏ ในราชทินนามเดิม ที่ "พระพรหมดิลก" โดยให้ถือว่าไม่เคยถูกถอดถอนสมณศักดิ์ และราชทินนามมาก่อน
มาอิ นากาฮาระ

มาอิ นากาฮาระ (; โรมาจิ: "Nakahara Mai"; เกิด 23 กุมภาพันธ์ พ.ศ. 2524 ที่คิตะกีวชู จังหวัดฟูกูโอกะ) เป็นนักพากย์และนักร้องชาวญี่ปุ่น ทำงานกับ I'm Enterprise เธอมักจะมีผลงานพากย์ร่วมกับไอ ชิมิซุ ซึ่งในอนิเมะจำนวน 8 เรื่อง ทั้งสองคนได้พากย์ตัวละครที่มีความเกี่ยวข้องกัน มาอิมีงานอดิเรกคือทำอาหารและดูภาพยนตร์ และเธอยังมีความสามารถในเคนโด้
กิ้งก่าบินคอแดง

กิ้งก่าบินคอแดง หรือ กะปอมปีกคอแดง ในภาษาอีสาน  จัดเป็นกิ้งก่าบินชนิดหนึ่ง มีชื่อวิทยาศาสตร์ว่า "Draco blanfordii" อยู่ในวงศ์กิ้งก่า (Agamidae)
มีเหนียงสีเหลืองอ่อน มีประสีดำบนพื้นสีแดงสด ปีกมีลายบั้งสีเข้มสลับกับสีส้มเหลือง อันเป็นที่มาของชื่อ ลำตัวสีเขียวปนเทา กินปลวกต้นไม้, หนอนขนาดเล็ก และมดไม้ยักษ์ เป็นอาหาร ตัวเมียวางไข่ในพื้นทราย หรือจอมปลวกบนต้นไม้ หรือโพรงไม้ ครั้งละ 5-6 ฟอง พบมากที่สุด คือ 10 ฟอง
แพร่กระจายพันธุ์ได้กว้างไกลตั้งแต่อนุทวีปอินเดียจนถึงภูมิภาคอินโดจีน และประเทศจีนตอนล่าง เช่น มณฑลยูนนาน สำหรับในประเทศไทย พบได้ทางภาคเหนือลงมาจนถึงภาคใต้ตอนล่าง และมาเลเซีย
จัดเป็นกิ้งก่าบินที่มีขนาดใหญ่ที่สุด คือ มีความยาวตั้งแต่ปลายหัวจรดโคนหาง 4.75 นิ้ว และหางมีความยาว 9นิ้ว มักพบในป่าดิบชื้นที่ราบ หรือ ป่าดิบเขาระดับกลาง และป่าเบญจพรรณ
กิ้งก่าบินคอแดง จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ตามกฎหมายในประเทศไทย
วัดสำปะซิว

วัดสำปะซิว (คาตากานะ: ワット・サンパシウ; อักษรโรมัน: Wat Sampa Siw) ตั้งอยู่ที่ตำบลสนามชัย อำเภอเมืองสุพรรณบุรี จังหวัดสุพรรณบุรี เป็นที่รู้จักในฐานะวัดที่มีภาพจิตรกรรมฝาผนังที่เขียนถึงตัวละครการ์ตูนญี่ปุ่นเรื่อง "โดราเอม่อน" ปรากฏขึ้นที่อุโบสถวัด เช่น โดเรม่อนตกกระทะทองแดง, โดเรม่อนเฝ้าพระพุทธเจ้า, โดเรม่อนเล่นน้ำ และโนบิตะตกนรก ซึ่งสร้างสรรค์ภาพขึ้นโดยรักเกียรติ เลิศจิตรสกุล โดยมีภาพตัวละครดังกล่าวที่เขียนขึ้นที่วัดแถวธาร ตำบลบ้านซ่อง อำเภอพนมสารคาม จังหวัดฉะเชิงเทรา ที่เขียนภาพโดยศิลปินคนเดียวกัน ซึ่งทีมงานถ่ายทำสารคดีจากประเทศญี่ปุ่นได้เดินทางมาถ่ายทำเรื่องราวที่น่าสนใจเหล่านี้ในเวลาต่อมา
ทั้งนี้ พระมหาอนันต์ กุสลาลงกาโร ซึ่งเป็นเจ้าอาวาสที่ทราบในภายหลังก็เข้าใจว่าผู้วาดมีเจตนาดี ด้วยการสอดแทรกหลักธรรมะ เพื่อสร้างความน่าสนใจให้กับเด็กที่มาเยี่ยมชม ทาง วิศรุต อินแย้ม ซึ่งเป็นผู้อำนวยการการท่องเที่ยวของจังหวัดสุพรรณบุรี เข้าใจว่าผู้สร้างสรรค์คงมีกุศโลบายสร้างปริศนาธรรมเพื่อสอดแทรกหลักธรรมะด้านการทำดีได้ดี ทำชั่วได้ชั่ว โดยภาพดังกล่าวสร้างความน่าสนใจต่อผู้เข้าชมเป็นอย่างมาก
ประวัติ.
จากบันทึกประวัติศาสตร์ และจากการเล่าขานสืบต่อกันมา ระบุว่า เดิมเป็นวัดเก่าแก่ สร้างขึ้นเมื่อ พ.ศ. 1857 ในสมัยอยุธยาตอนต้น ด้วยพื้นที่ราว 20 ไร่ จากนั้น ใน พ.ศ. 1860 วัดแห่งนี้ก็ได้รับพระราชทานวิสุงคามสีมา วัดแห่งนี้ได้รับการบันทึกและเล่าสืบต่อกันมาว่าเคยเป็นวัดร้าง ต่อมา กองทัพแห่งสมเด็จพระนเรศวรมหาราช ได้มาพัก ณ ที่แห่งนี้เพื่อตรวจบัญชีว่าคงเหลือทหารเหลืออยู่ในกองทัพอยู่เป็นจำนวนกี่นาย โดยในสมัยนั้นเรียกว่า สางบัญชี และในภายหลัง จึงได้มีการบูรณะวัดแห่งนี้ขึ้นพร้อมกับให้ชื่อวัดว่า วัดสางบัญชี ก่อนที่จะแผลงมาเป็นวัดสำปะซิวในปัจจุบัน
ปัจจุบัน วัดสำปะซิวเป็นวัดที่รู้จักกันในฐานะของวัดที่มีภาพจิตรกรรมฝาผนัง ซึ่งมีภาพของโดราเอมอน ตลอดจนแองกรีเบิร์ดส์ และเบ็นเท็นซ่อนอยู่ ซึ่งได้รับความสนใจจากเด็ก ๆ เป็นอย่างมาก
กิ้งก่าบินปีกจุด

กิ้งก่าบินปีกจุด หรือ กิ้งก่าบินปีกส้ม  เป็นกิ้งก่าบินชนิดหนึ่ง มีชื่อวิทยาศาสตร์ว่า "Draco maculatus" อยู่ในวงศ์กิ้งก่า (Agamidae)
เป็นกิ้งก่าบินขนาดเล็ก ใต้คางมีเหนียงคู่หนึ่งรูปร่างกลมมน ซึ่งกึ่งกลางเหนียงตรงนี้สามารถยกขึ้นลงได้ ในตัวผู้จะมีขนาดโตเห็นชัดเจน ข้างลำตัวระหว่างขาคู่หน้าและขู่หลัง มีแผ่นหนังขนาดใหญ่ที่ใช้ในการร่อน ลำตัวมีสีน้ำตาลแดง มีลายประสีเหมือนลายไม้ จึงสามารถพรางได้เป็นอย่างดีบนต้นไม้ แผ่นหนังด้านข้างนี้ออกสีส้ม มีลายพาดตามยาวสีจาง ใต้ท้องมีสีน้ำตาลอ่อนกว่า ใต้แผ่นหนังข้างลำตัวจะมีจุดสีดำ 2-3 จุด อันเป็นที่มาของชื่อเรียก
มีความยาวจากหัวจรดโคนหาง 60-65 มิลลิเมตร ส่วนหางมีความยาวกว่าคือ 93-110 มิลลิเมตร
พบแพร่กระจายพันธุ์ตั้งแต่รัฐอัสสัมของอินเดีย จนถึงเกาะไหหลำในจีน และเอเชียตะวันออกเฉียงใต้จนถึงตอนเหนือของมาเลเซีย
พบได้ในป่าหลากหลายประเภท รวมถึงบ้านเรือนของมนุษย์ที่ปลูกใกล้ชายป่าด้วย หากินในเวลากลางวันจนถึงพลบค่ำ โดยมากจะหากินและอยู่ตามลำพังตัวเดียว ขยายพันธุ์ด้วยการวางไข่โดยตัวเมียวางไข่ไว้ในหลุมดินที่ขุดไว้ ในที่ ๆ มีแสงแดดส่องถึง ครั้งละ 3-5 ฟอง วางไข่ในฤดูฝน
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
แคทเธอรีน เคลลี่ แลง

แคทเธอรีน เคลลี่ แลง (เกิด 25 กรกฎาคม 1961) เป็นนักแสดงหญิงชาวอเมริกัน เธอเป็นที่รู้จักกันดีในการแสดงเป็น บรู๊ค โลแกน ในละครโทรทัศน์ของสถานีโทรทัศน์ ซีบีเอส เรื่อง โบล์ด แอนด์ เดอะ บิวตี้ฟูล
ชีวิตส่วนตัว.
แลงเกิดใน ฮอลลีวู้ด มลรัฐแคลิฟอร์เนีย และจบการศึกษาจาก โรงเรียนมัธยมเบเวอร์ลี่ฮิลส์ เธอเป็นลูกสาวของนักกีฬากระโดดสกีระดับโอลิมปิก คีธ อาร์. เวกแมน และนักแสดงสาว จูดิธ แลง และหลานสาวของ ชาร์ลส์ แลง ตากล้องผู้ชนะรางวัลออสการ์
แลงหย่าสองครั้ง เธอเป็นแม่ของลูกสามคนจากการแต่งงานสองครั้งก่อนหน้านี้ ลูกชายสองคนของเธอ เจเรมี่ สก็อตต์ สไนเดอร์ (เกิดปี ค.ศ. 1990) จูเลี่ยน แลง สไนเดอร์ (เกิดปี ค.ศ. 1992) จากอดีตสามีของเธอ สก็อตต์ สไนเดอร์ และลูกสาวของเธอ โซอี้ แคทริน่า ดิ แอนเดรีย (เกิดปี ค.ศ. 1997) จากอดีตสามีของเธอ อเล็กซ์ ดิ แอนเดรีย และมีลูกสาวของอดีตสามี ดานิเยลล์ ดิ แอนเดรีย (เกิดปี คศ. 1991)
เมื่อวันที่ 11 พฤศจิกายน ค.ศ. 2012 แลงได้ประกาศว่าได้ฟ้องหย่าแล้ว หลังจากแต่งงานมา 15 ปีโดยอ้างว่า เข้ากันไม่ได้ การหย่าร้างได้ข้อสรุปในเดือนมิถุนายน ปี ค.ศ. 2014
ในเดือนพฤษภาคม ปี ค.ศ. 2018 เธอกลายเป็นคุณยายกับการถือกำเนิดของหลานสาวของเธอ ซูม่า โดยลูกสาวของเธอ โซอี้
บรู๊ค โลแกน

บรู๊ค โลแกน ฟอร์เรสเตอร์ เป็นตัวละครจาก "เดอะโบลด์แอนด์เดอะบิวตีฟูล" ละครโทรทัศน์อเมริกันทางช่องซีบีเอส แสดงโดยแคทเธอรีน เคลลี่ แลง ตั้งแต่เปิดตัวซีรีส์ในเดือนมีนาคม 1987 ตัวละครนี้เป็นหนึ่งในสี่ตัวละครหลักดั้งเดิม (รวมถึงคู่รักและสามีในจอของเธอ Ridge Forrester และพ่อแม่ของเขา Stephanie และ Eric) ในช่วงหลายปีที่ผ่านมา เธอได้พัฒนาตัวเองเป็นผู้หญิงทำงานด้านธุรกิจที่ Forrester Creations และเป็นแม่ของลูก 5 คน ริก (เกิดกับเอริค), บริดเจ็ท (เกิดกับเอริค), โฮป (เกิดกับดีคอน), อาร์เจ (เกิดกับริดจ์) และแจ็ค (เกิดกับริดจ์) ตัวละครของเธอถูกอธิบายว่า “เป็นนางเอกที่เป็นศูนย์กลางของรายการนี้และเป็นสัญลักษณ์ของความรักที่แท้จริงตลอดไป” ตัวละครนี้เป็นศัตรูกับ สเตฟานี ฟอร์เรสเตอร์ แม่ของริดจ์และ เทย์เลอร์เฮย์ส มาอย่างยาวนาน นอกเหนือจากริดจ์ (ซึ่งเธอแต่งงานด้วยถึงแปดครั้ง) บรู๊คมีความสัมพันธ์กับเอริค ฟอร์เรสเตอร์ พี่น้องต่างมารดาสองคนของริดจ์ ธอร์น ฟอร์เรสเตอร์และนิค มาโรน ลูกเขยของเธอและพ่อของโฮป ดีคอน ชาร์ป น้องเขยของเธอ บิล สเปนเซอร์ จูเนียร์ และอีกหลาย ๆ คนรวมถึงการแต่งงานกับ Whip Jones และ Grant Chambers
การคัดเลือกนักแสดง.
แคทเธอรีน เคลลี่ แลง รับบทนี้ตั้งแต่ตอนแรกของละครเรื่องนี้ที่ออกอากาศตอนแรกเมื่อวันที่ 23 มีนาคม 1987 และยังคงรับบทนี้มาจนถึงปัจจุบัน ในปี 1987 แคทเธอรีน เคลลี่ แลง ไม่สบายจึงให้แคทเธอรีน ฮิกแลนด์มาแสดงแทนในช่วงสั้น ๆ เป็นการชั่วคราว โดยฮิกแลนด์แสดงแทนในวันที่ 9 และ 13 กรกฎาคมของปีนั้น
โพรคัล ฮารัม

โพรคัล ฮารัม  เป็นกลุ่มดนตรีร็อกสัญชาติอังกฤษ ก่อตั้งในปี ค.ศ. 1967 สร้างงานดนตรีในแนวโปรเกรสซีฟร็อก และซิมโฟนิกร็อก โดยได้อิทธิพลมาจากดนตรีคลาสสิก และดนตรีบาโรก ผลงานที่มีชื่อเสียงของวงเป็นซิงเกิลจากอัลบัมแรก ชื่อ "A Whiter Shade of Pale" ในปี 1967
สมาชิกวงรุ่นแรกประกอบด้วย แกรี บรุคเคอร์ นักร้องนำ, โรบิน ทราวเวอร์ นักกีตาร์, คีธ รีด นักแต่งเพลง, แมททิว ฟิชเชอร์ นักออร์แกน, เรย์ รอยเออร์ นักกีตาร์ และเดวิด ไนทส์ นักกีตาร์เบส 
ชื่อวงตั้งขึ้นโดย กาย สตีเวนส์ ผู้จัดการวง ตามชื่อแมวเบอร์มีสของเพื่อน โดยเข้าใจว่าเป็นภาษาละตินมีความหมายว่า "beyond these things" ที่ถูกต้องแล้ว "Procol Harum" มีความหมายว่า "of these far off things" (โดยที่คำว่า "Procol" นั้นสะกดผิด ที่ถูกต้องเป็น "Procul") แต่หากต้องการให้มีความหมายว่า "beyond these things" ตามที่ตั้งใจไว้ วงจะต้องใช้ชื่อ "Procul His" นอกจากนี้แล้ว คนทั่วไปมักสะกดผิดชื่อวงผิดเป็น "Procol Harem"
วงมีผลงานอัลบัมทั้งสิ้น 9 ชุด ก่อนจะยุบวงในปี ค.ศ. 1977 และกลับมารวมวงอีกครั้งในปี 1991 โดยประกอบด้วยสมาชิกชุดเริ่มแรกจำนวน 4 คน คือ บรุคเคอร์, ทราวเวอร์, รีด และฟิชเชอร์ มีผลงานอัลบัมอีก 4 ชุด และออกตระเวณแสดงดนตรีสด จนถึงปัจจุบัน
แพตช์

แพตช์  ในทางคอมพิวเตอร์คือโปรแกรมที่ใช้ซ่อมแซมจุดบกพร่องของโปรแกรมคอมพิวเตอร์ หรือปรับปรุงข้อมูลสำหรับโปรแกรมให้ทันสมัย และเพิ่มเติมความสามารถในการใช้งานหรือประสิทธิภาพให้ดีขึ้น
แพตช์จำเป็นต้องเกิดขึ้นเนื่องจาก โปรแกรมคอมพิวเตอร์ส่วนใหญ่มักจะมีข้อบกพร่องที่บางครั้งตรวจไม่พบในขณะที่เขียน แต่ไปพบภายหลังการออกจำหน่าย รวมถึงบางครั้งตัวโปรแกรมก็จำเป็นที่จะต้องมีข้อมูลที่ทันสมัยอยู่ตลอดเวลา เช่นโปรแกรมป้องกันไวรัส
การอัปเดต.
สำหรับระบบปฏิบัติการในปัจจุบัน จะมีระบบอัปเดตอัตโนมัติซึ่งจะทำการโหลดแพตช์จากเว็บไซต์โดยตรง (ถ้ามีการเชื่อมต่อกับอินเทอร์เน็ต) เพื่อใช้แพตช์ซ่อมแซมจุดบกพร่องและอุดช่องโหว่ที่อาจส่งผลต่อความปลอดภัย
ในกรณีของโปรแกรมป้องกันไวรัส และ โปรแกรมป้องกันสปายแวร์ การอัปเดตมีความสำคัญมาก เพราะในการตรวจหาและกำจัดไวรัสคอมพิวเตอร์นั้น จำเป็นต้องพึ่ง Virus Signature ในการทำงาน ซึ่งแน่นอนว่ามีไวรัสใหม่เพิ่มขึ้นทุกวัน หากไม่มีการอัปเดตแล้ว ตัวโปรแกรมจะไม่สามารถตรวจพบไวรัสใหม่ ๆ ได้
สำหรับโปรแกรมอื่น ๆ ก็มักจะเป็นเหตุผลเรื่องข้อบกพร่องหรือเรื่องความปลอดภัย หรือเพื่อให้ทำงานได้ดีขึ้น
การอัปเดตสามารถทำได้โดย
โดยส่วนใหญ่ การอัปเดตต้องมีการรีสตาร์ตเครื่องหรือปิดโปรแกรมไปก่อน แต่ก็มีเช่นกันที่ไม่ต้องทำอย่างนั้น เช่น ลินุกซ์
ไขกระดูก

ไขกระดูก  เป็นเนื้อเยื่อยืดหยุ่นที่พบได้ในกระดูกชั้นใน ไขกระดูกในกระดูกชิ้นใหญ่ของคนผลิตเม็ดเลือดแดงใหม่ โดยเฉลี่ยแล้วไขกระดูกมีน้ำหนักคิดเป็นร้อยละ 4 ของน้ำหนักร่างกายทั้งหมด เช่นในผู้ใหญ่น้ำหนัก 65 กิโลกรัม จะมีไขกระดูกโดยประมาณ 2.6 กิโลกรัม ส่วนสร้างเม็ดเลือด (hematopoietic compartment) ของไขกระดูกผลิตเม็ดเลือดแดง 500,000 ล้านเซลล์ต่อวันโดยประมาณ ซึ่งใช้ระบบไหลเวียนไขกระดูก (bone marrow vasculature) เป็นท่อสู่ระบบไหลเวียนของร่างกาย ไขกระดูกยังเป็นส่วนหลักของระบบน้ำเหลือง (lymphatic system) ที่ผลิตเม็ดเลือดขาวชนิดลิมโฟไซท์ซึ่งช่วยระบบภูมิคุ้มกันของร่างกาย
ชนิดของไขกระดูก.
ไขกระดูกแบ่งออกเป็น 2 ชนิดแบ่งตามสีและองค์ประกอบคือ ไขกระดูกแดง และไขกระดูกเหลือง ไขกระดูกทั้งสองบริเวณมีเส้นหลอดเลือดและเส้นเลือดฝอยอยู่เป็นจำนวนมาก เมื่อแรกเกิดไขกระดูกทั้งหมดเป็นชนิดไขกระดูกแดง แต่เมื่ออายุมากขึ้นก็จะยิ่งมีไขกระดูกเหลืองมากขึ้น
ไขกระดูกแดง.
ไขกระดูกแดง  เป็นสีแดงเพราะมีเม็ดเลือดแดงอยู่มาก ประกอบด้วยเนื้อเยื้อฮีมาโทโพอิทิก (hematopoietic tissue) เป็นส่วนใหญ่ และยังมีเนื้อเยื่อไขมันอีกด้วย เนื้อเยื้อฮีมาโทโพอิทิกนี้เป็นแหล่งสร้างเม็ดเลือดชนิดต่าง ๆ เช่น เม็ดเลือดแดง เม็ดเลือดขาว และเกล็ดเลือด เป็นต้น ไขกระดูกแดงยังมีเนื้อเยื่อไขมันอีกด้วย แหล่งที่พบไขกระดูกแดงเป็นจำนวนมากคือกระดูกแบนราบ (Flat Bone) เช่น เชิงกราน สันอก กะโหลก ซี่โครง สันหลัง และสะบัก เป็นต้น และพบในกระดูกโปร่งที่ส่วนปลายของกระดูกยาว ได้แก่ กระดูกต้นขาและกระดูกต้นแขน 
ไขกระดูกเหลือง.
ไขกระดูกเหลือง  เป็นสีเหลืองเพราะมีไขมันอยู่มาก พบได้ในโพรงกระดูก (Medullary cavity) ในส่วนกลางของกระดูกยาว ในกรณีที่มีการสูญเสียเลือดอย่างมาก ร่างกายสามารถเปลี่ยนไขกระดูกเหลืองเป็นไขกระดูกแดงเพื่อเพิ่มการผลิตเม็ดเลือดแดงได้
สตรอมา.
สตอมาของไขกระดูกเป็นเนื้อเยื่อหรือโครงสร้างทั้งหมดที่ไม่มีหน้าที่โดยตรงเกี่ยวข้องการสร้างเม็ดเลือด (Haematopoiesis) ไขกระดูกเหลืองประกอบด้วยสตอมาเป็นส่วนใหญ่ แต่สตอมาก็พบได้บ้างในไขกระดูกแดง แม้ว่าไม่มีฤทธิ์เหมือนไขกระดูกแดงพาเรงไคมา แต่สตอมาก็เป็นรัง  ที่มีความจำเพาะสำหรับเซลล์ที่กำเนิดเม็ดเลือดและเซลล์ต้นกำเนิดอื่น ๆ เช่น
เซลล์ต้นมีเซนไคมอล.
เซลล์ต้นมีเซนไคมอล  เป็นเซลล์ต้นกำเนิดที่พบในสตรอมา บ้างก็เรียก เซลล์ไขกระดูกสตอมา (marrow stromal cell) เซลล์ต้นมีเซนไคมอลเป็นเซลล์ต้นกำเนิดที่เป็นพหุศักยภาพ (multipotency) นั่นหมายความว่า เป็นเซลล์ที่สามารถเปลี่ยนสภาพ (differentiate) เป็นเซลล์ชนิดอื่นๆได้หลายแบบ เช่น เซลล์ต้นกระดูก (osteoblast) เซลล์ต้นกระดูกอ่อน (chondrocyte) เซลล์ต้นกล้ามเนื้อ (myocyte) เซลล์ต้นไขมัน (adipocyte) และเซลล์ต้นประสาท (neural stem cell) เป็นต้น
แฟ้มพิเศษ

แฟ้มพิเศษ  บนไมโครซอฟท์ วินโดวส์ เป็นแฟ้มซึ่งเสนอแก่ผู้ใช้ผ่านอินเตอร์เฟซในรูปความคิดนามธรรม แทนที่จะเป็น folder path อย่างสมบูรณ์ ซึ่งแฟ้มนี้ทำให้แอปพลิเคชันถามระบบปฏิบัติการว่าตำแหน่งที่เหมาะสมสำหรับไฟล์บางชนิดพบได้ที่ใด โดยไม่สนใจเวอร์ชันหรือภาษาของระบบปฏิบัติการที่กำลังใช้อยู่
ยามาอูจิ คาซูโตโยะ

ยามาอูจิ คาซูโตโยะ (ค.ศ. 1546 — 1 พฤศจิกายน ค.ศ. 1605) เขาเป็นข้ารับใช้ของ โอดะ โนบูนางะและโทโยโตมิ ฮิเดโยชิในภายหลัง พ่อของเขา ยามาอูจิ โมริโตโยะ เป็นผู้สืบเชื้อสายของ ฟูจิวาระ โนะ ฮิเดซาโตะ ข้ารับใช้อาวุโสของตระกูลโอดะแห่งอิวากูระ (ซึ่งต่อต้าน โอดะ โนบูนางะ) และผู้ปกครองปราสาทคูโรดะในแคว้นศักดินาโอวาริ ปลายยุคเซ็งโงกุของญี่ปุ่น เขามีชื่อเสียงในฐานะสามีของ ยามาอูจิ ชิโยะ
ชีวิตทหาร.
เมื่อเขายังเป็นขุนนางศักดินา 400 โคกู ผู้คนมากมายก็ได้มอบความไว้วางใจให้เขา เช่น คูโรดะ นางามาซะ เมื่อเขายังเป็นตัวประกันของโอดะ โนบูนางะ และโทโยโตมิ ฮิเดสึงุก็ถูกสั่งสอนโดยเขา
เขาเข้าร่วมยุทธการที่อาเนงาวะ ในปี ค.ศ. 1570 ในฝั่งของโอดะ หลังจากการล้อมโอดาวาระ (1590) และการขึ้นสู่อำนาจของโทโยโตมิ ฮิเดโยชิ โทกูงาวะ อิเอยาซุถูกบังคับให้แลกเปลี่ยนแคว้นศักดินาของเขาในภูมิภาคโทไกกับภูมิภาคคันโต คาซูโตโยะได้รับปราสาทคาเกงาวะจากฮิเดโยชิ
ในปี ค.ศ. 1600 คาซูโตโยะได้รบในยุทธการที่เซกิงาฮาระทางฝั่งของโทกูงาวะ อิเอยาซุ หลังจากการรบ คาซูโตโยะได้รับดินแดนของแคว้นศักดินาโทซะและสร้างปราสาทโคจิขึ้นซึ่งตอนนั้นยังเป็นจังหวัดโทซะ คาซูโตโยะดำรงตำแหน่ง โทซะ โนะ คามิ ชีวิตของเขาครอบคลุมช่วงสุดท้ายของยุคเซ็งโงกุ, ยุคอาซูจิ–โมโมยามะ และจุดเริ่มต้นของยุคเอโดะ
เพียง 4 ปีหลังจากที่เขาได้รับตำแหน่งเจ้าแคว้นศักดินาโทซะ คาซูโตโยะเสียชีวิตโดยไม่มีทายาทเมื่ออายุประมาณ 60 ปี และทาดาโยชิหลานชายของเขาเป็นผู้สืบทอดตำแหน่ง
ครอบครัว.
ความสำเร็จของคาซูโตโยะส่วนใหญ่ต้องขอบคุณยามาอูจิ ชิโยะ ภรรยาผู้ฉลาดหลักแหลมและภักดีของเขา ผู้ทำให้เขาได้รับการเลื่อนตำแหน่งโดยการใช้เงินทั้งหมดของเธอกับม้าพันธุ์ดีที่สร้างความประทับใจให้กับผู้บังคับบัญชาของเขา เมื่อพวกเขาแยกจากกันในช่วงสงคราม ชิโยะก็เสี่ยงชีวิตเพื่อให้ข้อมูลลับแก่สามีของเธอ โยเนฮิเมะ ลูกสาวของคาซูโตโยะ เสียชีวิตจากแผ่นดินไหวปีเท็นโช ค.ศ. 1586
หมายเหตุ.
<templatestyles src="Reflist/styles.css" />
เดอะมูดีบลูส์

เดอะมูดีบลูส์  เป็นกลุ่มดนตรีร็อกสัญชาติอังกฤษ เล่นดนตรีในแนวโปรเกรสซีฟร็อกโดยมีพื้นฐานมาจากดนตรีคลาสสิก 
วงก่อตั้งที่เมืองเบอร์มิงแฮม ในปี ค.ศ. 1964 ประกอบด้วยสมาชิก 5 คน คือ เรย์ โทมัส (ฟลูท-ร้องนำ), จอห์น ลอดจ์ (เบส), ไมเคิล พินเดอร์ (เปียโน-กีตาร์), เดนนี เลน (กีตาร์), คลินต์ วอร์ริค (เบส) และ แกรม เอดจ์ (ผู้จัดการวง ซึ่งต่อมากลายเป็นมือกลองของวง) 
ชื่อวงมาจากชื่อ "The M B's" และ "The M B Five" เป็นชื่อบริษัทขายเบียร์ มิตเชลแอนด์บัตเลอร์ (M&B) ที่ทางวงคาดหวังจะให้เป็นผู้สนับสนุนในช่วงตั้งวง ต่อมาได้แผลงเป็น "The Moody Blues" ตามชื่อเพลง "Mood Indigo" ของดุค เอลลิงตัน 
เดอะมูดีบลูส์มีชื่อเสียงจากผลงานอัลบัมที่สอง "Days of Future Passed" ในปี ค.ศ. 1967 ซึ่งมีที่มาจากผลงาน ซิมโฟนีหมายเลข 9 "From the New World" ของอันโตญีน ดโวฌาก นำมาตีความในแบบร็อกแอนด์โรล มีซิงเกิลที่ได้รับความนิยมเป็นอย่างสูง ชื่อ "Nights in White Satin"
เดอะมูดีบลูส์ ขายผลงานอัลบัมจนถึงปัจจุบันได้ทั้งสิ้น มากกว่า 70 ล้านแผ่น สมาชิกชุดปัจจุบันประกอบด้วย จอห์น ลอดจ์ สมาชิกรุ่นปี 1964 และจัสติน เฮย์เวิร์ด กับแกรม เอดจ์ สมาชิกรุ่นปี 1967
ทะเลเคลติก

ทะเลเคลติก ;) เป็นบริเวณพื้นที่มหาสมุทรแอตแลนติก ทางตอนใต้ของชายฝั่งไอร์แลนด์ไปทางทิศตะวันออกจรดช่องแคบเซ็นต์จอร์จ ช่องแคบบริสตอล ช่องแคบอังกฤษ และอ่าวบิสเคย์ 
พื้นที่ชายฝั่งส่วนหนึ่งอยู่ในเขตของเวลส์ คอร์นวอลล์และเดวอนของอังกฤษ และเบรอตาญของฝรั่งเศส ทางทิศใต้และทิศตะวันตกจรดแนวไหล่ทวีป
พระครูคัมภีรธรรมวิสุทธิ์ (ทองคำ คมฺภีโร)

พระครูคัมภีรธรรมวิสุทธิ์,วิ. (ทองคำ คมฺภีโร)ที่ปรึกษาเจ้าคณะตำบลระแงง , เจ้าอาวาสวัดป่าเทพประทาน ตำบลระงง อำเภอศีขรภูมิ จังหวัดสุรินทร์ และเป็นพระวิปัสสนาจารย์ ประจำโครงการปฏิบัติวิปัสสนากัมมัฏฐานแก่นิสิตปริญญาตรี,ปริญญาโท, ปริญญาเอก ของมหาวิทยาลัยมหาจุฬาลงกรณราชวิทยาลัย วิทยาเขตสุรินทร์,เป็นพระเกจิเถราจารย์ผู้ทรงวิทยาคุณแห่งดินแดนอิสานใต้
ชาติภูมิ.
ณ หมู่ที่ 6 บ้านหนองใหญ่ ตำบลบุแกรง อำเภอจอมพระ จังหวัดสุรินทร์
การศึกษา/วิทยฐานะ.
 แผนกธรรม
 สายสามัญศึกษา
 การศึกษาพิเศษ
พระแก้วบุษราคัม

พระแก้วบุษราคัม เป็นพระพุทธรูปโบราณอายุอยู่ประมาณพุทธศตวรรษที่ 22 - 23 ปางมารวิชัย สร้างด้วยแก้วสีน้ำผึ้ง (สีเหลือง) หน้าตักกว้าง 3 นิ้ว สูง 4 นิ้ว เป็นพระพุทธรูปสำคัญประจำจังหวัดอุบลราชธานี
ประวัติ.
ตามตำนานกล่าวว่าพระแก้วบุษราคัมเป็นสมบัติของเจ้าอุปราชนอง เจ้าเมืองนครเขื่อนขันธ์กาบแก้วบัวบานซึ่งเป็นโอรสของแสนทิพย์นาบัว และเป็นปฐมราชวงศ์แสนทิพย์นาบัว และได้ตกทอดมาถึงรุ่นพระตาผู้เป็นโอรสของเจ้าอุปราชนอง ต่อมาในปี พ.ศ. 2314 นครเขื่อนขันธ์กาบแก้วบัวบาน ถูกพระเจ้าสิริบุญสารแห่งเวียงจันทน์ยกทัพต่อตี พระตาถึงแก่อสัญกรรมในสนามรบ บุตรชายคือ พระวอ (พระวรราชภักดี) ท้าวคำผง (พระปทุมวรราชสุริยวงศ์) ท้าวฝ่ายหน้า ท้าวทิดพรหม ท้าวคำโส ท้าวคำสู ท้าวคำขุย จึงหนีศึกมาสร้างบ้านแปงเมืองที่บ้านดอนมดแดง จังหวัดอุบลราชธานี และได้อัญเชิญพระแก้วบุษราคัมมาด้วย 
เมื่อเจ้าพระวอผู้พี่ชายถึงแก่อสัญกรรมไปแล้ว ท้าวคำผง (พระปทุมวรราชสุริยวงศ์) สร้างวัดหลวงขึ้นเป็นวัดแรกนั้นก็ได้สร้างหอพระแก้วไว้ประดิษฐานพระแก้วบุษราคัม
ในสมัยรัชกาลที่ 5 แห่งกรุงรัตนโกสินทร์ได้สั่งข้าหลวงมากำกับดูแลตามหัวเมือง ทำให้ราชบุตรหนูคำ เจ้าเมืองสมัยนั้นเกรงว่าข้าหลวงจะแสวงหาสมบัติเมืองไปเป็นของตน จึงนำพระแก้วออกจากวัดหลวงไปซ่อนไว้ที่บ้านวังกางฮุง
กระทั่งอุปราชโท (ต้นตระกูล ณ อุบล) สร้างวัดศรีทอง (ปัจจุบันคือวัดศรีอุบลรัตนาราม) ขึ้น จึงอัญเชิญพระแก้วบุษราคัมมาประดิษฐานไว้ที่วัดศรีอุบลรัตนารามจวบจนทุกวันนี้ ในยามปกติพระแก้วบุษราคัมจะประดิษฐานไว้ในตู้แก้วในพระอุโบสถเท่านั้น แต่ในเทศกาลสงกรานต์ ทางวัดจะอัญเชิญลงมาให้ประชาชนได้สรงน้ำกัน
วัดศรีอุบลรัตนาราม

วัดศรีอุบลรัตนาราม เดิมชื่อ วัดศรีทอง เป็นพระอารามหลวงชั้นตรี ชนิดสามัญ สังกัดคณะสงฆ์ธรรมยุติกนิกาย เป็นที่ประดิษฐานพระพุทธรูปคู่บ้านคู่เมือง คือ พระแก้วบุษราคัม 
วัดตั้งอยู่ด้านทิศใต้ของศาลากลางจังหวัดอุบลราชธานี บนถนนอุปราช วัดนี้มีพระอุโบสถที่สร้างตามแบบพระอุโบสถวัดเบญจมบพิตรดุสิตวนารามราชวรวิหาร กรุงเทพมหานคร
ประวัติ.
วัดศรีอุบลรัตนารามสร้างเมื่อปีเถาะ พ.ศ. 2398 ตรงกับ ร.ศ. 74 เป็นปีที่ 5 แห่งรัชกาลพระบาทสมเด็จพระจอมเกล้าเจ้าอยู่หัว รัชกาลที่ 4 แห่งราชวงศ์จักรี โดยเป็นวัดธรรมยุตแห่งที่ 2 ของภาคอีสาน ต่อจากวัดสุปัฏนารามวรวิหาร สถานที่ตั้งวัด เดิมเป็นสวนของเจ้าอุปฮาดโท (ต้นตระกูล ณ อุบล) มีศรัทธาบริจาคที่ดินประมาณ 25 ไร่ สำหรับสร้างวัดของสงฆ์ธรรมยุติกนิกาย โดยระหว่างการถวายที่ดินต่อหน้าพระเถระ ยกให้เป็นสมบัติในศาสนาพุทธเพื่อเป็นที่ตั้งวัด ในยามราตรีของวันนั้น เกิดนิมิตประหลาดขึ้น คือมีแสงสว่างพวยพุ่งขึ้นเป็นสีเหลืองทองภายในบริเวณสวนนั้น จึงได้ถือนิมิตมงคลนี้ ตั้งชื่อวัดว่า "วัดศรีทอง"
ฝ่ายคณะสงฆ์มีท่านเทวธัมมี (ม้าว) ได้เข้ามาดำรงตำแหน่งเป็นเจ้าอาวาสรูปแรก เริ่มก่อสร้างกุฏิ วิหาร ศาลการเปรียญ เมื่อปี พ.ศ. 2398 ตามประวัติท่านเทวธัมมี ได้ไปรับการศึกษาพระปริยัติธรรมที่กรุงเทพฯ ตั้งแต่เป็นสามเณร และได้เป็นสัทธิวิหาริกของพระบาทสมเด็จพระจอมเกล้าเจ้าอยู่หัวเมื่อครั้งผนวช จึงได้ถือลัทธิธรรมยุติกนิกายสืบสายมาตั้งคณะธรรมยุติกนิกายที่วัดสุปัฏนารามวรวิหาร ซึ่งเป็นวัดธรรมยุติกนิกายแห่งแรกในภาคอีสาน โดยมีท่านพันธุโล (ดี) เป็นเจ้าอาวาสรูปแรก ดังนั้น ท่านเทวธัมมี จึงถือว่าเป็นพระเถระที่มีศักดิ์ใหญ่ เป็นที่เคารพยำเกรงของบรรดาเหล่าพระภิกษุสามเณร ข้าราชการ ตลอดจนประชาชนทั้งหลายในสมัยนั้น
ต่อมาในปี พ.ศ. 2511 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จมาประกอบพิธีฉลองสมโภชฝังลูกนิมิตร และยกช่อฟ้าพระอุโบสถวัดศรีอุบลรัตนาราม จึงได้ทูลเกล้าถวายพระอุโบสถหลังนี้ ให้อยู่ในพระอุปถัมภ์ของสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี และทรงขอพระราชทานพระบรมราชานุญาต เปลี่ยนชื่อจากวัดศรีทองเป็น "วัดศรีอุบลรัตนาราม" ตามนามขององค์อุปถัมภ์
วัดศรีอุบลรัตนาราม เคยเป็นที่บรรพชาอุปสมบทของพระเถระผู้ใหญ่ทั้งฝ่ายคันธุระและวิปัสนาธุระหลายรูป มีพระอุบาลีคุณูปมาจารย์ (จันทร์ สิริจนฺโท), สมเด็จพระมหาวีรวงศ์ (อ้วน ติสฺโส), พระอาจารย์ทา โชติปาโล, พระอาจารย์เสาร์ กนฺตสีโล, พระอาจารย์มั่น ภูริทตฺโต, พระปัญญาพิศาลเถร (หนู ฐิตปญฺโญ), สมเด็จพระมหามุนีวงศ์ (สนั่น จนฺทปชฺโชโต), พระพรหมมุนี (บู่ สุจิณฺโณ) เป็นต้น
วัดแห่งนี้ยังเคยใช้เป็นสถานที่จัดทำน้ำอภิเษกของมณฑลอุบลและจังหวัดอุบลราชธานี สำหรับพระราชพิธีบรมราชาภิเษกของพระมหากษัตริย์ไทย จำนวน 3 ครั้ง ครั้งแรกในพระราชพิธีบรมราชาภิเษกสมโภชในรัชกาลที่ 6 เมื่อ พ.ศ. 2454 ครั้งที่ 2 ในพระราชพิธีบรมราชาภิเษกรัชกาลที่ 7 เมื่อ พ.ศ. 2468 และครั้งที่ 3 ในพระราชพิธีบรมราชาภิเษกรัชกาลที่ 9 เมื่อ พ.ศ. 2493
พระแก้วโกเมน

พระแก้วโกเมน เป็นพระพุทธรูป ปางมารวิชัย สร้างด้วยแก้วโกเมน(สีแดงเข้ม) เป็นพระพุทธรูปสำคัญประจำจังหวัดอุบลราชธานี และพระพุทธรูปในตำนานพระแก้วนพเก้า
ประวัติ.
ตามตำนานกล่าวว่าพระแก้วโกเมนอุบัติขึ้นพร้อมกับพระแก้วบุษราคัมซึ่งประดิษฐานอยู่ที่วัดศรีอุบลรัตนาราม เป็นพระพุทธรูปอัญมณีในตระกูลแก้วนพเก้า คือ เพชร มณีแดง มรกต บุษราคัม โกเมน นิลกาฬ มุกดา เพทาย และไพฑูรย์
เมื่อสมัยกรุงรัตนโกสินทร์ตอนต้น ไทยมีสงครามกับเวียงจันทน์ ผู้รักษาการบ้านเมืองและทายก-ทายิกา ได้พากันนำพระแก้วโกเมนไปรักษาไว้อย่างดีที่วัดบ้านกุดละงุม อำเภอวารินชำราบปัจจุบัน และคณะผู้รักษาพระแก้วโกเมน ได้นำท่อนไม้จันทร์มาทำเป็นผอบใหญ่ คว่ำองค์พระพุทธรูปไว้ ด้วยเกรงว่าข้าศึกจะแย่งชิงไป การที่นำผอบไม้จันทน์ไปคว่ำ(หรือครอบ)พระแก้วไว้นั้น ภาษาอีสานเรียกว่า “งุม” วัดซึ่งเป็นที่เก็บรักษาพระแก้วโกเมนครั้งนั้น จึงเรียกว่า “ วัดกุดละงุม ” มาจนปัจจุบัน 
ครั้งเมื่อศึกสงบลงจึงได้นำพระแก้วโกเมนมาประดิษฐานไว้ ณ วัดมณีวนาราม(วัดป่าน้อย) ซึ่งเจ้าอาวาสและคณะกรรมการวัดเก็บรักษาไว้เป็นความลับสืบต่อกันมา ทั้งนี้เนื่องด้วยพระแก้วโกเมนเป็นพระพุทธรูปที่มีค่าหาได้ยากยิ่งเกรงจะสูญหาย จึงหวงแหนด้วยความห่วงใย พระเดชพระคุณเจ้าอาวาสวัดมณีวนารามที่ผ่านมาทุกรูป จึงเก็บรักษาพระแก้วโกเมนไว้ในตู้นิรภัยตลอดมา
ครั้งเมื่อสิ้นสมัยหลวงปู่พระธรรมเสนานี (กิ่ง มหับผโล) คณะกรรมการวัดจึงขออนุญาตนำพระแก้วโกเมนลงมาประดิษฐานให้พุทธศาสนิกชนได้กราบไหว้บูชา และสรงน้ำในเทศกาลวันวิสาขบูชา เพื่อเป็นสิริมงคลแก่ตนและครอบครัว และได้ถือปฏิบัติสืบต่อกันมาจนถึงปัจจุบัน
วินโดวส์ 8

วินโดวส์ 8  เป็นระบบปฏิบัติการวินโดวส์เอ็นทีรุ่นหลักที่พัฒนาโดยไมโครซอฟท์โดยเปิดตัวสู่การผลิตในวันที่ 1 สิงหาคม 2012 และเปิดให้ดาวน์โหลดผ่านเอ็มดีเอ็นและเทคเน็ต ในวันที่ 15 สิงหาคม 2012 และวางจำหน่ายสำหรับขายปลีกในวันที่ 26 ตุลาคม ปีเดียวกัน
วินโดวส์ 8 ได้ทำการเปลี่ยนแปลงครั้งสำคัญให้กับแพลตฟอร์มและส่วนต่อประสานกับผู้ใช้ของระบบปฏิบัติการ โดยตั้งใจที่จะปรับปรุงประสบการณ์ของผู้ใช้บนแท็บเล็ต ซึ่งวินโดวส์แข่งขันกับระบบปฏิบัติการมือถือ เช่นแอนดรอยด์ และ ไอโอเอส โดยเฉพาะอย่างยิ่ง การเปลี่ยนแปลงเหล่านี้รวมถึงเชลล์และหน้าจอเริ่มต้นของวินโดวส์ที่ปรับให้เหมาะกับการสัมผัสตามภาษาการออกแบบเมโทร ของไมโครซอฟท์ การผสานรวมกับบริการออนไลน์วินโดวส์สโตร์ และแป้นพิมพ์ลัดใหม่สำหรับภาพหน้าจอ คุณลักษณะหลายประการเหล่านี้ได้รับการดัดแปลงมาจากวินโดวส์โฟน และการพัฒนาของวินโดวส์ 8 มีความคล้ายคลึงกับการพัฒนาวินโดวส์โฟน 8 วินโดวส์ 8ยังเพิ่มการสนับสนุนยูเอสบี 3.0 แอดวานซ์ฟอร์แมต การสื่อสารสนามใกล้ และการประมวลผลแบบกลุ่มเมฆ รวมถึงหน้าจอล็อกใหม่พร้อมนาฬิกาและการแจ้งเตือน มีการแนะนำคุณสมบัติความปลอดภัยเพิ่มเติม ซึ่งรวมถึงซอฟต์แวร์ป้องกันไวรัสในตัว การผสานรวมกับการกรองฟิชชิ่งของไมโครซอฟต์ สมาร์ทสกรีน และการรองรับซีเคียวบูตบนอุปกรณ์ที่รองรับ นับเป็นเวอร์ชันวินโดวส์แรกที่รองรับสถาปัตยกรรมอาร์มภายใต้แบรนด์วินโดวส์อาร์ที เวอร์ชันนี้ไม่รองรับหน่วยประมวลผลกลางที่ไม่มีฟิสิคัลแอดเดรสเอ็กซ์เทนชัน (PAE) สตรีมมิงซิมด์เอ็กซ์เทนชันส์ 2 (SSE2) และเอ็นเอ็กซ์ (NX)
วินโดวส์ 8 ได้รับกระแสตอบรับในเชิงลบ แม้ว่าการตอบรับต่อการปรับปรุงประสิทธิภาพ ความปลอดภัย และการรองรับอุปกรณ์หน้าจอสัมผัสที่ดีขึ้นจะเป็นไปในเชิงบวก แต่ส่วนต่อประสานกับผู้ใช้ใหม่กลับถูกวิพากษ์วิจารณ์อย่างกว้างขวางว่าสร้างความสับสนและไม่ใช้งานง่าย โดยเฉพาะอย่างยิ่งเมื่อใช้กับคีย์บอร์ดและเมาส์แทนหน้าจอสัมผัส แม้จะมีข้อบกพร่องเหล่านี้ แต่ใบอนุญาตก็ขายได้ 60 ล้านใบจนถึงเดือนมกราคม 2013 รวมถึงการอัปเกรดและการขายให้กับโออีเอ็มสำหรับคอมพิวเตอร์ใหม่
วินโดวส์ 8 ถูกแทนที่ด้วยวินโดวส์ 8.1 ในเดือนตุลาคม 2013 ซึ่งได้แก้ไขประเด็นบางประการของวินโดวส์ 8 ที่ได้รับการวิพากษ์วิจารณ์จากนักวิจารณ์และผู้ใช้รุ่นแรก และยังได้รวมการปรับปรุงต่าง ๆ ไว้ด้วย การสนับสนุนสำหรับรุ่นอาร์ทีเอ็ม (RTM) ของวินโดวส์ 8 สิ้นสุดลงในวันที่ 12 มกราคม 2016 ยกเว้นผู้ใช้วินโดวส์ เอ็มเบ็ดเด็ด 8 สแตนดาร์ด ผู้ใช้ทุกคนจำเป็นต้องติดตั้งอัปเดตเป็นวินโดวส์ 8.1 การสนับสนุนระยะหลักสำหรับวินโดวส์ เอ็มเบ็ดเด็ด 8 สแตนดาร์ด สิ้นสุดลงเมื่อวันที่ 10 กรกฎาคม 2018 และการขยายเวลาสนับสนุนสิ้นสุดลงเมื่อวันที่ 11 กรกฎาคม 2023
สิ่งที่มีการเปลี่ยนแปลง.
ในตัว Windows 8 มีการเปลี่ยนแปลงอยู่หลายอย่างเช่น
จังหวัดแกบ

แกบ  เป็นจังหวัดที่อยู่ทางตะวันออกเฉียงใต้ของประเทศกัมพูชา แบ่งเป็น 2 อำเภอ คือแกบและฎ็อมนักจองเออ ห่างจากกรุงพนมเปญไปทางตะวันตกเฉียงใต้ 164 กิโลเมตร อยู่ห่างจากจังหวัดเกียนซางของประเทศเวียดนามไม่กี่กิโลเมตร แกบเป็นจังหวัดที่มีประชากรน้อยเพียง 40,280 คน และเป็นจังหวัดที่เล็กที่สุดของประเทศ 
พื้นที่จังหวัดแกบเป็นส่วนหนึ่งของบริเวณกำปอตในสมัยที่เป็นอาณานิคมของฝรั่งเศส ต่อมาเมืองแกบได้รับการก่อตั้งขึ้นเมื่อ พ.ศ. 2451 ในชื่อแก็ป-ซูร์-แมร์  โดยเป็นเมืองพักตากอากาศที่มีชื่อเสียงสำหรับชาวฝรั่งเศสและชาวกัมพูชาชั้นสูงระหว่างปี พ.ศ. 2443–2503 มีหมู่บ้านแบบฝรั่งเศสเป็นจำนวนมากซึ่งเก่าและโทรมลง แต่ก็กำลังพัฒนาขึ้นใหม่อย่างช้า ๆ อิทธิพลในสมัยอาณานิคมเห็นได้ชัดเจนทั้งทางสถาปัตยกรรมและอาหาร แกบยังขาดแคลนโครงสร้างภายในอีกหลายอย่าง ใน พ.ศ. 2550 เพิ่งมีการนำไฟฟ้าจากประเทศเวียดนามเข้ามาใช้ ในช่วงที่เขมรแดงครองอำนาจ สิ่งก่อสร้างในสมัยที่เป็นอาณานิคมของฝรั่งเศสจำนวนมากถูกทำลาย พระนโรดม สีหนุได้สร้างบ้านพักตากอากาศไว้ที่เมืองนี้ แต่ไม่เคยได้ประทับและยังคงว่างเปล่า เดิมแกบมีฐานะเป็นเขตเทศบาล ต่อมาในวันที่ 22 ธันวาคม พ.ศ. 2551 จึงได้ยกฐานะขึ้นเป็นจังหวัด
แกบมีถนนเชื่อมต่อกับจังหวัดกำปอต หาดเป็นป่าชายเลนและหาดหิน (ต่างจากหาดจังหวัดพระสีหนุที่เป็นหาดทรายขาว) มีเกาะอยู่ใกล้ ๆ จำนวนมาก เช่นเกาะตวนซาย แกบมีชื่อเสียงด้านอาหารทะเลโดยเฉพาะปู
เกาะ.
เกาะตวนซาย  อยู่ห่างจากแกบไปทางตะวันตกเฉียงใต้ 4.5 กิโลเมตร นักท่องเที่ยวนิยมเดินทางไปยังเกาะที่มีหาดทรายขาว มีปะการัง สัตว์ทะเล ชื่อของเกาะตวนซายมาจากคำว่ารุมซาย เจ้าชายสกอเรียชได้นำกองทัพของพระองค์ข้ามทะเลไปยังเกาะที่อยู่ตรงข้ามกับแกบ เมื่อกองทัพเคลื่อนออกไป เกาะนี้จึงชื่อว่ารุมซาย และในปัจจุบันเรียกตวนซาย คนที่อยู่บนเกาะนี้ก่อน พ.ศ. 2518 เรียกเกาะนี้ว่าเกาะอันไต แต่ไม่ทราบความหมาย ในสมัยสังคมราษฎร์นิยม เกาะนี้เป็นที่อยู่ของนักโทษการเมือง สิ่งก่อสร้างที่ใช้คุมขังนักโทษถูกทำลายในสมัยสงคราม ปัจจุบันมีคนอยู่บนเกาะเพียง 7 ครอบครัว ดำรงชีพด้วยการประมงและปลูกมะพร้าว
เรือหลวงบีเกิล

เรือหลวง"บีเกิล"  เป็นเรือสลุปใบสองเสา (brig-sloop) ชั้นเชโรกีของราชนาวีอังกฤษ ติดตั้งปืนใหญ่ 10 กระบอก ปล่อยลงน้ำเมื่อวันที่ 11 พฤษภาคม ค.ศ. 1820 จากอู่ต่อเรือวูลวิชริมฝั่งแม่น้ำเทมส์ ด้วยมูลค่า 7,803 ปอนด์ ในเดือนกรกฎาคมปีนั้น เรือดังกล่าวเข้าร่วมในงานสวนสนามทางเรือเพื่อเฉลิมฉลองพระราชพิธีราชาภิเษกของสมเด็จพระเจ้าจอร์จที่ 5 แห่งสหราชอาณาจักร ซึ่งบีเกิลเป็นเรือลำแรกที่ได้ล่องใต้สะพานลอนดอนแห่งใหม่ ภายหลัง บีเกิลถูกดัดแปลงเป็นเรือสำเภาสำรวจ (survey barque) และเข้าร่วมในการสำรวจสามครั้ง ในการเดินทางเที่ยวที่สอง นักธรรมชาติวิทยาหนุ่ม ชาลส์ ดาร์วิน อยู่บนเรือด้วย และผลงานของเขาจะทำให้บีเกิลเป็นหนึ่งในเรือที่มีชื่อเสียงที่สุดในโลก
ภาษานุง (ทิเบต-พม่า)

ภาษานุง (Nung language) มีผู้พูดทั้งหมด 790 คน พบในพม่า 400 คน (พ.ศ. 2543) ทางภาคเหนือ พบในจีน 390 คน (พ.ศ. 2542) ในมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง เป็นคนละภาษากับภาษานุงที่เป็นภาษาตระกูลขร้า-ไทในลาวและเวียดนาม และภาษาจีนกวางตุ้งสำเนียงนุงในเวียดนาม ผู้พูดภาษานี้ในจีนกำลังลดจำนวนลง ส่วนใหญ่พูดภาษาลีซอได้ บางส่วนพูดภาษาจีนกลางได้
ตรุษญี่ปุ่น

ตรุษญี่ปุ่น หรือ โชงัตสึ (; โรมาจิ: "shōgatsu") เป็นหนึ่งในเทศกาลประจำปีที่สำคัญที่สุดของญี่ปุ่น ด้วยประเพณีอันเป็นเอกลักษณ์ และมีการเฉลิมฉลองมาหลายศตวรรษแล้ว เนื่องจากความสำคัญของวันหยุดและการเตรียมการที่ต้องมี วันก่อนหน้าตรุษญี่ปุ่นจึงค่อนข้างยุ่ง โดยเฉพาะอย่างยิ่ง วันก่อนวันตรุษ ซึ่งรู้จักกันว่า โอมิโซกะ 
ตรุษญี่ปุ่นมีการเฉลิมฉลองตั้งแต่ ค.ศ. 1873 ตามปฏิทินเกรโกเรียน ตรงกับวันที่ 1 มกราคมของทุกปี
ประวัติ.
ก่อนสมัยเมจิ วันที่ของวันตรุษญี่ปุ่นนั้นอิงปฏิทินจันทรคติจีน เช่นเดียวกับตรุษจีน เกาหลีและญวนร่วมสมัย อย่างไรก็ดี ใน ค.ศ. 1873 ห้าปีหลังการปฏิรูปเมจิ ญี่ปุ่นได้รับเอาปฏิทินเกรโกเรียนมาใช้ และวันที่ 1 มกราคมได้กลายมาเป็นวันตรุษทั้งอย่างเป็นทางการและทางวัฒนธรรม
ทุนเล่าเรียนหลวง

ทุนเล่าเรียนหลวง  เป็นทุนการศึกษาแบบให้เปล่าซึ่งได้รับความนับถือสำหรับการศึกษาปริญญาตรีต่อต่างประเทศ ให้แก่ผู้สำเร็จการศึกษาระดับมัธยมศึกษาตอนปลายในประเทศไทย การสอบคุณสมบัติจัดขึ้นโดยสำนักงานข้าราชการพลเรือน (ก.พ.) และมีการแข่งขันสูงมาก แต่ละปีมีทุนการศึกษาจำนวนเก้าทุน ทุนการศึกษานี้ได้รับพิจารณาอย่างกว้างขวางว่าเป็นความสำเร็จทางวิชาการอันยิ่งใหญ่ที่สุดสำหรับนักเรียนไทย 
ไม่เหมือนกับทุนการศึกษาของรัฐบาลไทยอื่น ๆ ทุนเล่าเรียนหลวงไม่มีข้อกำหนดผูกพันว่าผู้รับจะต้องทำงานให้กับรัฐบาลไทย มีเพียงข้อกำหนดให้ผู้รับเดินทางกลับมาทำงานในประเทศเป็นเวลาเท่ากับระยะเวลาที่ไปศึกษา ทุนเล่าเรียนหลวงพระราชทานโดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร แม้จนถึงปัจจุบัน จะมิได้พระราชทานเป็นการส่วนพระองค์ ในปีหลัง ๆ ทุนเล่าเรียนหลวงพระราชทานโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี แทนพระมหากษัตริย์
ทุนเล่าเรียนหลวงพระราชทานครั้งแรกโดยพระบาทสมเด็จพระจุลจอมเกล้าเจ้าอยู่หัว และก่อนถูกยกเลิกไปใน พ.ศ. 2476 เนื่องจากการเปลี่ยนแปลงการปกครองเป็นราชาธิปไตยภายใต้รัฐธรรมนูญ มอบให้แก่นักเรียนสองคนทุกปี ทุนในรูปปัจจุบันทรงริเริ่มขึ้นโดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นการรื้อฟื้นโครงการ ใน พ.ศ. 2508
สลิลทิพย์ สุขวัฒน์

สลิลทิพย์ สุขวัฒน์ (เกิด 5 กุมภาพันธ์ พ.ศ. 2507) อดีตสมาชิกสภาผู้แทนราษฎรจังหวัดสมุทรปราการ เขต 5 สังกัดพรรคไทยรักไทย ปัจจุบันสังกัดพรรคเพื่อไทย
ประวัติ.
สลิลทิพย์ เกิดเมื่อวันที่ 5 กุมภาพันธ์ พ.ศ. 2507 เป็นบุตรนายประเสริฐ นางยุพพงค์ สุขวัฒน์ มีพี่น้อง 3 คน สมรสและหย่า มีบุตร 1 คน สำเร็จการศึกษาศิลปศาสตรบัณฑิต มหาวิทยาลัยรามคำแหง
งานการเมือง.
ได้รับเลือกเป็น สส. ครั้งแรกในปี พ.ศ. 2544 สังกัดพรรคไทยรักไทย ต่อมาปี พ.ศ. 2548 ได้รับเลือกตั้งเป็นครั้งที่ 2 โดยเอาชนะมั่น พัธโนทัย จากพรรคมหาชน หลังจากพรรคไทยรักไทยถูกยุบ นางสลิลทิพย์ย้ายไปสังกัดพรรคชาติไทย และลงเลือกตั้งปี พ.ศ. 2550 ได้คะแนนมาเป็นอันดับที่ 5 (มี สส. ได้ 2 คน)
วันที่ 31 สิงหาคม พ.ศ. 2553 สส. สมุทรปราการ ซึ่งสังกัดพรรคเพื่อไทย 2 คน คือ กรุง ศรีวิไล และนายจิรพันธ์ ลิ้มสกุลศิริรัตน์ ได้แถลงย้ายไปร่วมงานกับพรรคภูมิใจไทย อย่างเป็นทางการ ในวันเดียวกับที่พรรคเพื่อไทยจึงมีการแถลงเปิดตัวว่าที่ผู้สมัคร สส. ของพรรคแทนทันที คือ สลิลทิพย์ และวรชัย เหมะ
เมื่อมีการยุบสภา สลิลทิพย์ซึ่งสังกัดพรรคเพื่อไทย สามารถเอาชนะกรุง ศรีวิไล จากพรรคภูมิใจไทย กลับมาเป็น สส. อีกครั้ง ต่อมาในการเลือกตั้ง พ.ศ. 2562 สลิลทิพย์ลงสมัครรับเลือกตั้งแข่งขันกับกรุง ศรีวิไล อีกครั้งแต่ฝ่ายกรุง ศรีวิไล เป็นฝ่ายชนะการเลือกตั้ง
สมาชิกสภาผู้แทนราษฎร.
สลิลทิพย์ สุขวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การตรวจไขกระดูก

การตรวจไขกระดูกหมายถึงการวิเคราะห์ทางพยาธิสภาพของไขกระดูกที่ได้จากการตัดเนื้อออกตรวจ (biopsy) และการดูดออกจากไขกระดูก (aspiration) การตรวจไขกระดูกใช้สำหรับตรวจวินิจฉัยต่าง ๆ เช่น มะเร็งเม็ดเลือดขาวและโลหิตจาง เป็นต้น ไขกระดูกผลิตองค์ประกอบระดับเซลล์ของเลือด เช่น เกล็ดเลือด เม็ดเลือดแดง และเม็ดเลือดขาว เป็นต้น แม้ว่าเราสามารถเก็บข้อมูลได้จากการทดสอบเลือดโดยตรง (ดึงจากเส้นเลือดดำโดยการผ่าหลอดเลือดดำ (Phlebotomy)) แต่บางครั้งก็จำเป็จต้องตรวจจากแหล่งกำเนิดเลือดในไขกระดูกเพื่อได้ข้อมูลมากขึ้นในการสร้างเม็ดเลือด (Haematopoiesis) และนี่คือบทบาทสำคัญของการตรวจไขกระดูก
กระบวนการและองค์ประกอบ.
การเก็บตัวอย่างไขกระดูกสามารถทำได้โดยการดูดออกและการตัดเนื้อออกตรวจ หรือบางครั้งรวมก็รวมทั้งสองวิธี การดูดออกได้ไขกระดูกในลักษณ์กึ่งของเหลวที่สามารถตรวจโดยพยาธิแพทย์จะวิเคราะห์ด้วยกล้องจุลทรรศน์ เครื่องนับเซลล์ (flow cytometry) หรือ วิเคราะห์โดยปฏิกิริยาลูกโซ่พอลิเมอเรส (polymerase chain reaction; PCR) การตัดเนื้อออกตรวจโดยทั่วไปจะใช้ชิ้นไขกระดูกขนาดเส้นผ่านศูนย์กลาง 2 มิลลิเมตร และยาว 2 เซนติเมตร (ปริมาตร 80 ไมโครลิตร) แล้วจึงตรวจในระดับจุลภาคทั้งลักษณะเซลล์ (cellularity) และการซึมทะลุ (Infiltration) การดูดออกจะได้ไขกระดูก 300 ไมโครลิตรจากหลอดฉีดยาขนาด 20 มิลลิลิตร ไม่แนะนำให้ดูดไขกระดูกมากกว่า 300 ไมโครลิตรเพราะตัวอย่างอาจถูกเจือจางด้วยเลือด
ตารางเปรียบเทียบระหว่างการดูดออกและการตัดเนื้อออกตรวจ
ตำแหน่งการตรวจ.
ทั้งการดูดและการตัดเนื้อไขกระดูกโดยทั่วไปจะกระทำบริเวณหลังกระดูกสะโพกหรือหลังกระดูกเชิงกรานชิ้น Iliac crest (posterior) การดูดไขกระดูกยังสามารถทำได้ที่กระดูกสันอกบริเวณ intercostals space ช่อง 2 ชิดกับ manubrium แต่ไม่ควรใช้วิธีการตัดเนื้อไขกระดูกเพราะเสี่ยงที่จะเกิดการบาดเจ็บที่หลอดเลือด ปอด และหัวใจได้
ประชา ประสพดี

ประชา ประสพดี (เกิด 31 ตุลาคม พ.ศ. 2503) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดสมุทรปราการ เขต 7 สังกัดพรรคไทยรักไทย ปัจจุบันสังกัดพรรคเพื่อไทย
ประวัติ.
นายกองเอก ดร.ประชา ประสพดี เกิดเมื่อวันที่ 31 ตุลาคม พ.ศ. 2503 เป็นบุตรของนายประนอม และนางสมสมัย ประสพดี สำเร็จการศึกษาปริญญาตรี นิติศาสตร์บัณฑิต มหาวิทยาลัยสยาม ปริญญาโท นิติศาสตรมหาบัณฑิต สาขากฎหมายมหาชน มหาวิทยาลัยธุรกิจบัณฑิตย์, คุรุศาสตรมหาบัณฑิต สาขาบริหารการศึกษา จุฬาลงกรณ์มหาวิทยาลัย และรัฐประศาสนศาสตรดุษฎีบัณฑิต สาขารัฐประศาสนศาสตร์ มหาวิทยาลัยอุบลราชธานี ด้านประวัติครอบครัวสมรสกับนางนันทวรรณ มีบุตร 1 คน มีพี่น้องร่วมบิดามารดา 3 คน ได้แก่นางนฤมล ธารดำรงค์ อดีต ส.ส. สมุทรปราการ พรรคพลังประชาชน น้องสาว และพันตำรวจเอกวัชรินทร์ ประสพดี ผกก.สภ.พระประแดง น้องชาย
งานการเมือง.
เคยลงสมัครรับเลือกตั้งสมาชิกสภาผู้แทนราษฎรมาหลายครั้งแต่แต่สมัยสังกัดพรรคพลังธรรม แต่มาได้รับการเลือกตั้งครั้งแรกในปี พ.ศ. 2544 สังกัดพรรคไทยรักไทย นายกองเอก ดร.ประชาเป็นข่าวหลายครั้งจากการแถลงในหลายกรณี เช่น พ.ศ. 2546 จากการแถลงขับไล่ ร้อยตำรวจเอก ดร.ปุระชัย เปี่ยมสมบูรณ์ สมัยดำรงตำแหน่งรัฐมนตรีในรัฐบาล ดร.ทักษิณ ชินวัตร และ พ.ศ. 2548 กรณีให้ประมวล รุจนเสรี ขอโทษพรรคไทยรักไทย หลังจากประมวลซึ่งเป็น ส.ส. ออกมาวิพากษ์วิจารณ์พรรคที่สังกัดอยู่คือพรรคไทยรักไทย ก่อนการเลือกตั้งปี พ.ศ. 2554 ดร.ประชาถูกคนร้ายลอบยิงจนได้รับบาดเจ็บ หลังจากนั้นนายประชาได้ลงสมัครในนามพรรคเพื่อไทย และได้รับเลือกตั้ง
ในปี พ.ศ. 2555 ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)
สมาชิกสภาผู้แทนราษฎร.
ประชา ประสพดี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
คดีความ.
ในปี พ.ศ. 2559 พล.ต.อ.ศรีวราห์ รังสิพราหมณกุล ได้แจ้งข้อหา ใช้ ตั้ง วิทยุโทรคมนาคม โดยไม่ได้รับอนุญาต โดยพบว่า มีการติดตั้งวิทยุสื่อสาร ซึ่งมีใบอนุญาตเอกชน แต่กลับใช้คลื่นความถี่ราชการทหาร ตำรวจและแจ้งข้อหามีเครื่องกระสุนปืนไว้ในความครอบครองโดยไม่ได้รับอนุญาต มี ใช้ ทำ ตั้ง ซึ่งเครื่องวิทยุคมนาคมโดยไม่ได้รับอนุญาต ก่อสร้างอาคาร (ท่าเทียบเรือ) โดยไม่ได้รับอนุญาตและ คณะกรรมการป้องกันและปราบปรามการทุจริตแห่งชาติ กล่าวหานายกองเอก ดร.ประชา ประสพดี เมื่อครั้งดำรงตำแหน่ง รมช.มหาดไทย ว่ากระทำความผิดต่อตำแหน่งหน้าที่ราชการ และปฏิบัติหน้าที่ขัดต่อบทบัญญัติรัฐธรรมนูญปี 2550 มาตรา 268 ประกอบมาตรา 266 มติปปช.เสนอให้ถอดถอนออกจากราชการกรณีแทรกแซงองค์การตลาดซึ่งสภานิติบัญญัติแห่งชาติมีมติถอดถอน 182 เสียง ไม่ถอดถอน 7 เสียง สรุปว่าสนช.มีมติถอดถอน ดร.ประชาออกจากตำแหน่ง จึงเป็นผลให้นายประชาต้องถูกตัดสิทธิ์ในการดำรงตำแหน่งใดในทางการเมืองหรือในหน่วยงานของรัฐหรือการรับราชการเป็นเวลา 5 ปีนับตั้งแต่วันที่ 19 สิงหาคม พ.ศ. 2559 ถึง 19 สิงหาคม พ.ศ. 2564
ตำแหน่งผู้บังคับบัญชา และยศกองอาสารักษาดินแดน.
เป็นรองผู้บัญชาการกองอาสารักษาดินแดนโดยตำแหน่ง และได้รับพระราชทานยศ นายกองเอก
วงศ์เต่านา

วงศ์เต่านา (ชื่อวิทยาศาสตร์: Geoemydidae หรือ ในอดีตใช้ Bataguridae) เป็นวงศ์ของเต่า ที่ส่วนมากอาศัยอยู่ในน้ำทั้งน้ำจืดและน้ำกร่อย หรือบางส่วนอาศัยบนพื้นที่มีความชุ่มชื้นหรือชื้นแฉะ หรืออยู่บนบกแห้ง ๆ เลยก็มี
เป็นเต่าที่มีกระดองทรงกลมหรือโค้งนูนเล็กน้อย กระดองท้องใหญ่ กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกเบสิคออคซิพิทัลเป็นชิ้นกว้าง การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้ 
เต่าในวงศ์นี้ถือเป็นวงศ์ใหญ่ สามารถแบ่งออกได้เป็น 2 วงศ์ย่อย (ดูในตาราง) มีทั้งหมด 23 สกุล พบราว 65 ชนิด แพร่กระจายพันธุ์ในทวีปยุโรปตอนใต้, เอเชียอาคเนย์, อเมริกากลาง และบางส่วนของทวีปอเมริกาใต้ ในประเทศไทยมีเต่าในวงศ์นี้มากถึง 16 ชนิด อาทิ เต่าลายตีนเป็ด ("Callagur borneoensis"), เต่ากระอาน ("Batagur baska"), เต่านา ("Malayemys macrocephala" และ"M. subtrijuga"), เต่าหับ ("Cuora amboinensis"), เต่าดำ ("Siebenrockiella crassicollis") เป็นต้น
โดยเต่าชนิดที่ใหญ่ที่สุดในวงศ์นี้คือ เต่าน้ำบอร์เนียว ("Orlitia borneensis") ที่มีความยาวของกระดองได้ถึง 80 เซนติเมตร พบในบึงน้ำและแม่น้ำของมาเลเซียและเกาะบอร์เนียว ซึ่งเป็นเต่าชนิดหนึ่งที่ใกล้สูญพันธุ์มากแล้วชนิดหนึ่ง
อะไวเทอร์เฉดออฟเพล

อะไวเทอร์เฉดออฟเพล  เป็นเพลงจากอัลบัมชุดแรกของวงร็อกอังกฤษ โพรคัล ฮารัม ที่วางจำหน่ายในปี ค.ศ. 1967 วางจำหน่ายเป็นซิงเกิลเปิดตัวของวงเมื่อวันที่ 12 พฤษภาคม ค.ศ. 1967 ขึ้นถึงอันดับหนึ่งในชาร์ตซิงเกิลแห่งสหราชอาณาจักรเมื่อวันที่ 8 มิถุนายน และอยู่ที่อันดับหนึ่งเป็นเวลา 6 สัปดาห์ ขึ้นถึงอันดับห้าในสหรัฐอเมริกา
เพลงนี้มีชื่อเสียงจากดนตรีบรรเลงด้วยออร์แกนที่มีอิทธิพลจากผลงานของโยฮันน์ เซบาสเตียน บาค แต่งโดย แกรี บรุคเคอร์, คีธ รีด และแมททิว ฟิชเชอร์ แต่ระบุเครดิตไว้เพียงว่าแต่งโดย บรุคเคอร์/รีด ในปี ค.ศ. 2005 ฟิชเชอร์ได้ยื่นฟ้องต่อศาลสูงว่าเขาเป็นหนึ่งในผู้ร่วมแต่งทำนองเพลงนี้ ฟิชเชอร์ชนะคดีและได้รับส่วนแบ่ง 40% ในฐานะผู้ร่วมประพันธ์ แต่จะไม่ได้รับรายได้ที่เกิดขึ้นก่อนฟ้องคดี 
คีธ รีด เป็นผู้ริเริ่มแต่งเพลงนี้ โดยได้แรงบันดาลใจมาจากวลีหนึ่งที่มีคนพูดกับหญิงสาวในงานปาร์ตี้ว่า "You've turned a whiter shade of pale," นักวิจารณ์ดนตรีวิเคราะห์ว่าเนื้อหาของเพลงกล่าวถึงความสัมพันธ์เชิงชู้สาวระหว่างชายหญิง 
ในปี 2009 สถานีวิทยุบีบีซีระบุว่า อะไวเทอร์เฉดออฟเพล เป็นเพลงที่ถูกเปิดบ่อยครั้งที่สุดในรอบ 75 ปี ในสหราชอาณาจักร ตามด้วย "Bohemian Rhapsody" ของควีน และ "All I Have To Do Is Dream" ของดิเอเวอร์ลีบราเธอร์ส ในปี 2004 นิตยสารโรลลิงสโตนจัดให้เพลงนี้ติดอันดับ 57 จาก 500 อันดับเพลงยอดเยี่ยมตลอดกาล
บุญชู นิลถนอม

บุญชู นิลถนอม (เกิด 28 มกราคม พ.ศ. 2508) อดีตสมาชิกสภาผู้แทนราษฎรจังหวัดสมุทรสาคร เขต 2 สังกัดพรรคเพื่อไทย
ประวัติ.
บุญชู เกิดเมื่อวันที่ 28 มกราคม พ.ศ. 2508 เป็นบุตรนายเกื้อ และนางบุญช่วย นิลถนอม มีพี่น้อง 6 คน มีบุตรนอกสมรส 2 คน
สำเร็จการศึกษาปริญญาตรี คณะมนุษยศาสตร์ และสังคมศาสตร์ โปรแกรมพัฒนาชุมชน สถาบันราชภัฎนครปฐม
งานการเมือง.
อดีตเป็นผู้ใหญ่บ้าน หมู่ที่ 13 ตำบลอ้อมน้อย ต่อมา พ.ศ. 2537 เป็นกำนันตำบลอ้อมน้อย ส.ท.ตำบลอ้อมน้อย ส.ท.เมืองอ้อมน้อย ส.อบจ.สมุทรสาคร และรองประธานสภาจังหวัดสมุทรสาคร ตามลำดับ
นายบุญชู รู้จักมักคุ้นกับตระกูลไกรวัตนุสสรณ์โดยเฉพาะนายมณฑล ไกรวัตนุสสรณ์ ส.ส. หลายสมัย และนายอุดร ไกรวัตนุสสรณ์ (นายก อบจ. ยุคที่นายบุญชูเป็น ส.อบจ.) มาตั้งแต่สมัยเป็นกำนันตำบลอ้อมน้อย พ.ศ. 2554 จึงได้รับการชักชวนให้ลงสมัคร ส.ส. ในนามพรรคเพื่อไทย และได้รับการเลือกตั้งเป็นครั้งแรกปัจจุบันนายบุญชู ได้ดำรงตำแหน่งนายกเทศมนตรีเทศบาลนครอ้อมน้อย
สมาชิกสภาผู้แทนราษฎร.
บุญชู นิลถนอม ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สุรสาล ผาสุข

สุรสาล ผาสุข (เกิด 27 มกราคม พ.ศ. 2493) อดีตสมาชิกสภาผู้แทนราษฎรจังหวัดสิงห์บุรี 1 สมัย เขาได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ.
สุรสาล ผาสุข เกิดเมื่อวันที่ 27 มกราคม พ.ศ. 2493 เป็นบุตรของนายประเสริฐ และนางเสงี่ยม ผาสุข มีพี่น้อง 5 คน หนึ่งในนั้นคือ นางบุญเตือน เหี้ยมจ่าง อดีตสมาชิกองค์การบริหารส่วนจังหวัดสิงห์บุรี เขตอำเภออินทร์บุรี สุรสาลสมรสและหย่า มีบุตร 2 คน
เขาสำเร็จการศึกษาการศึกษาบัณฑิต(กศ.บ.) สาขาคณิตศาสตร์-ฟิสิกส์ วิทยาลัยวิชาการศึกษาพิษณุโลก, การศึกษาคณิตศาสตร์ (ค.ม.) สาขาคณิตศาสตร์ จุฬาลงกรณ์มหาวิทยาลัย และคณิตศาสตรศึกษา (กศ.ด.) สาขาคณิตศาสตร์ มหาวิทยาลัยศรีนครินทรวิโรฒ
งานการเมือง.
ก่อนลงเลือกตั้งสุรสาล ผาสุข เป็นอาจารย์มหาวิทยาลัยราชภัฏธนบุรี ในปี พ.ศ. 2554 เขาลงสมัครรับเลือกตั้งเป็นครั้งแรก ด้วยการผลักดันของนายพายัพ ปั้นเกตุ (อดีต ส.ส. พรรคไทยรักไทย ที่ขึ้นไปลงระบบบัญชีรายชื่อ) และมีฐานเสียงของนายประเสริฐ เหี้ยมฉ่าง นายกองค์การบริหารส่วนตำบลชีน้ำร้ายในขณะนั้น ซึ่งเป็นพี่เขย และนางบุญเตือน เหี้ยมฉ่าง ส.อบจ. พี่สาว ให้การสนับสนุน ผลการเลือกตั้งนายสุรสาลได้รับเลือกเป็นสมาชิกสภาผู้แทนราษฎร โดยเอาชนะนายโชติวุฒิ ธนาคมานุสรณ์ อดีต ส.ส. จากพรรคชาติไทยพัฒนา
พ.ศ. 2562 ลงสมัครฯ ส.ส.สังกัดพรรคเพื่อไทย และได้พ่ายแพ้ ให้กับ นายโชติวุฒิ ธนาคมานุสรณ์ พรรคพลังประชารัฐ
พ.ศ. 2563 เบนเข็มเล่นการเมืองท้องถิ่น ลงสมัครรับเลือกตั้งนายก อบจ.สิงห์บุรี แต่พ่ายแพ้ให้กับ นายศุภวัฒน์ เทียนถาวร (อดีต นายก อบจ.หลายสมัย และอดีต สมาชิกวุฒิสภา)
วันที่ 4 กุมภาพันธ์ พ.ศ. 2566 สุรสาลตัดสินใจย้ายไปสังกัดพรรคไทยสร้างไทย และลงสมัครฯ ส.ส. อีกครั้งผลการเลือกตั้งวันที่ 14 พฤษภาคม พ.ศ.2566 นายสุรสาล ผาสุข แพ้การเลือกตั้งฯ ได้ลำดับที่ 6 มีคะแนนเพียง 2,317 คะแนนเท่านั้น
สมาชิกสภาผู้แทนราษฎร.
สุรสาล ผาสุข ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วงศ์เต่าแก้มแดง

วงศ์เต่าแก้มแดง  เป็นวงศ์ของเต่าวงศ์หนึ่ง ใช้ชื่อว่า Emydidae
เป็นเต่าที่มีลักษณะคล้ายกับเต่าในวงศ์เต่านา (Bataguridae) คือ มีกระดองที่โค้งกลมเหมือนกัน กระดองท้องใหญ่เหมือนกัน ในบางสกุลจะมีบานพับที่กระดองท้อง เช่น "Terrapene" แต่กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกออคซิพิทัลเป็นชิ้นแคบ การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
เป็นเต่าที่มีวงศ์ขนาดใหญ่ จึงแบ่งออกได้เป็น 2 วงศ์ย่อย ๆ (ดูในตาราง) มีทั้งหมด 10 สกุล ราว 50 ชนิด พบแพร่กระจายพันธุ์ในพื้นที่ชุ่มน้ำทั้งน้ำจืดและน้ำกร่อย ทั้งในทวีปยุโรป, อเมริกาเหนือ และบางส่วนของอเมริกาใต้
เต่าตัวผู้โดยมากจะมีขนาดเล็กกว่าตัวเมียมาก และมีความแตกต่างระหว่างเพศมาก จนเห็นได้ชัดเจน กินอาหารได้หลากหลายทั้งพืชและสัตว์ หรือบางสกุลหรือบางชนิดก็กินได้ทั้ง 2 อย่าง
โดยชนิดที่ใหญ่ที่สุด คือ เต่าแก้มแดง ("Trachemys scripta") หรือที่รู้จักกันในชื่อ "เต่าญี่ปุ่น" ที่นิยมเลี้ยงกันเป็นสัตว์เลี้ยงจนกลายเป็นชนิดพันธุ์ต่างถิ่นในหลายประเทศ รวมถึงในประเทศไทยด้วย โดยสามารถโตเต็มที่ได้ถึง 60 เซนติเมตร และขนาดเล็กที่สุด คือ เต่าจุด ("Clemmys guttata") ที่โตเต็มที่มีความยาวกระดองเพียง 10-12 เซนติเมตร เท่านั้น
ขยายพันธุ์ด้วยการวางไข่ โดยฝังไข่ไว้ในหาดทรายริมฝั่งแม่น้ำ โดยเต่าเพศเมียจะวางไข่ในช่วงฤดูใบไม้ผลิ และลูกเต่าจะฟักเป็นตัวในช่วงปลายฤดูร้อน
การจำแนก.
จำแนกออกได้เป็น 10 สกุล ใน 2 วงศ์ย่อย
Staphylococcus aureus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Staphylococcus aureus (หมายถึง องุ่นสีทอง) เป็นแบคทีเรียชนิด facultative anaerobic กรัมบวก รูปกลม เป็นส่วนหนึ่งของจุลินทรีย์ที่เป็นเชื้อประจำถิ่นในผิวหนังและโพรงจมูก เป็นแบคทีเรียก่อโรคชนิดหนึ่ง เมื่อ "S. aureus" ปนเปื้อนลงไปในอาหาร จะสร้างสารพิษที่เรียกว่าเอนเทอโรทอกซินขึ้น ซึ่งแบ่งออกเป็น 8 ชนิด ได้แก่ ชนิด A, B, C1, C2, C3, D, E และ H สารพิษนี้ทนต่อความร้อนได้ดีมาก ทำให้ผู้บริโภคเกิดอาหารเป็นพิษ หลังจากรับประทานอาหารที่มีแบคทีเรียปนเปื้อนเข้าไปประมาณ 1–6 ชั่วโมง อาการของโรคอาหารเป็นพิษที่เกิดจาก "S. aureus" คือ คลื่นไส้ อาเจียน ท้องร่วง ปวดท้องจากสารพิษ อาการมักเกิดขึ้นอย่างเฉียบพลัน ส่วนมากไม่มีไข้ ในรายรุนแรงอาจช็อกได้
สหรัฐ กุลศรี

สหรัฐ กุลศรี (เกิด 30 มกราคม พ.ศ. 2504) อดีตสมาชิกสภาผู้แทนราษฎรจังหวัดสุพรรณบุรี สังกัดพรรคเพื่อไทย
ประวัติ.
สหรัฐ กุลศรี มีเชื้อสายลาวครั่ง เกิดเมื่อวันที่ 30 มกราคม พ.ศ. 2504 เป็นบุตรของนายสุธีร์ และนางเอี่ยม กุลศรี มีพี่สาว 1 คน สำเร็จการศึกษาทางด้านนิติศาสตร์ มหาวิทยาลัยรามคำแหง สมรสและหย่า มีบุตร 1 คน
งานการเมือง.
เริ่มเข้าสู่เส้นทางการเมืองโดยการหาเสียงมาตั้งแต่ปี พ.ศ. 2540 โดยปี พ.ศ. 2544 ลงสมัครกับพรรคประชาธิปัตย์ ต่อมา พ.ศ. 2548 ย้ายมาลงสมัครกับพรรคไทยรักไทย และได้รับคะแนนเพิ่มขึ้นเรื่อยๆ จนกระทั่งได้รับการเลือกตั้งครั้งแรกในนามพรรคเพื่อไทย เป็น ส.ส.พรรคเพื่อไทยเพียงคนเดียวของจังหวัดสุพรรณบุรีที่สามารถเจาะฐานเสียงของพรรคชาติไทยได้ นับตั้งแต่ปี 2531 เป็นต้นมา
นายสหรัฐมีประวัติการลงสมัครรับเลือกตั้ง ดังนี้
นอกจากนี้ยังเคยเป็นผู้ชำนาญการประจำคณะกรรมาธิการการเกษตรและสหกรณ์ สภาผู้แทนราษฎร และผู้ช่วยดำเนินงาน ส.ส.ของ นายอาทิตย์ อุไรรัตน์ และนายปองพล อดิเรกสาร
สมาชิกสภาผู้แทนราษฎร.
สหรัฐ กุลศรี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อรรถพล วงษ์ประยูร

อรรถพล วงษ์ประยูร (เกิด 29 พฤศจิกายน พ.ศ. 2510) ชื่อเล่น อั๋น เป็นสมาชิกสภาผู้แทนราษฎรจังหวัดสระบุรี สังกัดพรรคเพื่อไทย
ประวัติ.
อรรถพล เกิดเมื่อวันที่ 29 พฤศจิกายน พ.ศ. 2510 ที่จังหวัดสระบุรี เป็นบุตรนายบัญญัติ และนางทองอยู่ วงษ์ประยูร มีพี่น้อง 4 คน หนึ่งในนั้นคือองอาจ วงษ์ประยูร สส.สระบุรี สมรสและหย่า มีบุตร 3 คน
สำเร็จการศึกษาจากคณะบริหารธุรกิจ มหาวิทยาลัยราชภัฏเทพสตรี และรัฐศาสตรมหาบัณฑิต สาขาการปกครองท้องถิ่น มหาวิทยาลัยขอนแก่น
งานการเมือง.
อดีตเป็นรองนายกองค์การบริหารส่วนจังหวัดสระบุรี ต่อมา พ.ศ. 2554 สมัครเป็นสมาชิกพรรคเพื่อไทย พร้อมกับพี่ชาย (องอาจ วงษ์ประยูร) และลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรีเป็นครั้งแรก สามารถเอาชนะร้อยตรีปรพล อดิเรกสาร อดีต ส.ส. จากพรรคภูมิใจไทย
ใน การเลือกตั้งสมาชิกสภาผู้แทนราษฎรไทยเป็นการทั่วไป ปี 2562 ไม่ได้รับการเลือกตั้ง โดยแพ้ นายสมบัติ อำนาคะ จากพรรคพลังประชารัฐ อย่างไรก็ตามเขาได้รับเลือกตั้งอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในเขตเดิม
สมาชิกสภาผู้แทนราษฎร.
อรรถพล วงษ์ประยูร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ